b'\n_START_ARTICLE_\nAbu Mohammad al-Adnani\n_START_PARAGRAPH_\nAbu Mohammad al-Adnani al-Shami (arabisk: \xd8\xa3\xd8\xa8\xd9\x88 \xd9\x85\xd8\xad\xd9\x85\xd8\xaf \xd8\xa7\xd9\x84\xd8\xb9\xd8\xaf\xd9\x86\xd8\xa7\xd9\x86\xd9\x8a, f\xc3\xb8dt 1977 eller 1978 i Idlib, Syrien, d\xc3\xb8d 30. august 2016) hvis oprindelige navn var Taha Subhi Falaha, var den officielle talsmand og seniorlederen for Islamisk Stat. Han var bev\xc3\xa6gelsens \xc3\xb8verste talsmand for at formidle officielle meldinger. Han havde udpeget sig selv til sheik og til emir af Islamisk Stat i Syrien._NEWLINE_Den 18. august 2014, blev han af udenrigsdepartementet i USA listet som en globalt efters\xc3\xb8gt terrorist, den 5. maj 2015 blev der udlovet en dus\xc3\xb8r p\xc3\xa5 5 millioner dollar, for oplysninger der kunne lede til hans anholdelse._NEWLINE_al-Adnani blev dr\xc3\xa6bt 30. august 2016 ved et luftangreb ved byen al-Bab i provinsen Aleppo, som Rusland f\xc3\xb8rst h\xc3\xa6vdede at st\xc3\xa5 bag. D\xc3\xb8dsfaldet blev bekr\xc3\xa6ftet af Islamisk Stat, men de h\xc3\xa6vder amerikanske fly stod bag angrebet, hvilket ogs\xc3\xa5 bekr\xc3\xa6ftes af amerikanske embedsm\xc3\xa6nd.'